**OBEC GALOVANY**

**Dodatok č. 2/2020**

**ktorým sa mení a dopĺňa**

**Všeobecne záväzné nariadenie obce Galovany**

**č. 1/2016 o nakladaní s komunálnymi odpadmi a drobnými stavebnými odpadmi na území obce Galovany**

****

**Návrh VZN zverejnený: 16.11.2020**

**Návrh VZN schválený: 02.12.2020**

**VZN zverejnené:17.12.2020**

**VZN účinné: 01.01.2021**

**Dodatku č. 2/2020**

**k Všeobecne záväznému nariadeniu obce Galovany**

**č.1/2016 zo dňa 14.06.2016**

**o nakladaní s komunálnymi odpadmi a drobnými stavebnými odpadmi**

**na území obce Galovany**

Obecné zastupiteľstvo v Galovanoch v súlade s ustanovením § 6 ods. 1) a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a §81 ods.8 zákona č. 79/2015 Z.z. o odpadoch a o zemne a doplnení niektorých zákonov v znení predpisov a o zmene a doplnení niektorých zákonov vydáva tento tento Dodatok č. 2 k Všeobecne záväznému nariadeniu obce Galovany č. 1/2016

**1./ V pôvodnom znení III. ČASŤ, § 12 Spôsob a podmienky triedeného zberu komunálnych odpadov – jedlých olejov a tukov z domácností**

Z pôvodného znenia sa vypúšťajú body: 1,3,4

**nové znenie §12**

1. Držiteľ odpadu jedlých olejov a tukov z domácností zhromažďuje jedlé oleje a tuky oddelene od iných zložiek komunálnych odpadov vo vhodných uzatvárateľných nádobách, napríklad plastových fľašiach bez obsahu vody, alkoholu a zvyškov jedál.
2. Miestom určeným pre zber jedlých olejov a tukov z domácností je:

* zberné miesto **pred obchodom s potravinami** , na ktorom je umiestnená zberná nádoba/kontajner určená výlučne na zber jedlých olejov a tukov z domácností, na základe zmluvy s obcou a oprávnenou osobou.

1. Odpad je zakázané zmiešavať s komunálnym odpadom a ukladať ho na verejné priestranstvá, resp. k odpadovým nádobám a kontajnerom na komunálny odpad.

**2./ V pôvodnom znení III. ČASŤ, § 13 Nakladanie s biologicky rozložiteľným komunálnym odpadom**

Z pôvodného znenia sa vypúšťajú body: 3,4

**nové znenie § 13**

1. Medzi biologicky rozložiteľný komunálny odpad patrí najmä:
   * odpad zo záhrad, parkov vrátane odpadu z cintorínov,
   * kuchynský odpad z domácností.
2. Je zakázané ukladať bioodpad zo záhrad a parkov do zberných nádob na komunálny odpad a na iné miesta, než na to určené alebo ho spaľovať.
3. Držiteľ biologicky rozložiteľného kuchynského odpadu z domácností zhromažďuje tento odpad vo vhodných nádobách, napríklad plastových vedrách.
4. Miestom určeným pre zber biologicky rozložiteľného kuchynského odpadu z domácností je:
   * zberné miesto **pred obchodom s potravinami**, na ktorom je umiestnená zberná nádoba/kontajner určená výlučne na zber kuchynsky rozložiteľného odpadu z domácností, na základe zmluvy s obcou a oprávnenou osobou,
   * kompostér v domácnostiach.
5. Kompostovať možno: kvety, trávu, lístie, drevený odpad zo strihania a orezávania krovín a stromov, vypletú burinu, pozberové zvyšky z pestovania, zhnité ovocie a zeleninu, piliny, drevnú štiepku, hobliny, drevný popol, šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupiny z orecha, vlasy, chlpy, potraviny po záručnej dobe alebo inak zhodnotené.
6. Medzi biologicky rozložiteľný kuchynský odpad patria: šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupinka z orecha, vlasy, chlpy, trus malých zvierat, papierové vrecko znečistené zeleninou, ovocím, maslom, džemom, potravinami po záručnej dobe alebo inak znehodnotené, použitá papierová vreckovka a servítok a v malom množstve aj drevitá vlna, triesky, hnedá lepenka, novinový papier, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu a pod....

**3./ V pôvodnom znení III. ČASŤ, § 18 Spôsob zberu textilu**

§ 18 sa vypúšťa v plnom znení

**nové znenie § 18**

**Prevádzkovanie zberného dvora**

1. Zberný dvor pre občanov obce je zriadený v katastri obce Svätý Kríž – Jurki.

2. Na zbernom dvore je možné odovzdať nasledovný odpad:

* šatstvo
* textílie
* drevo
* drobný stavebný odpad
* objemný odpad (nábytok, dvere, pohovky, koberce, matrace...)

3. Zberný dvor nie je oprávnený odoberať pneumatiky, tie sa odovzdávajú len distribútorom pneumatík a v pneuservisoch a tiež elektronický odpad.

**Spoločné a záverečné ustanovenie**

Návrh tohto Dodatku č. 2/2020 k VZN č. 1/2016 vyvesený na úradnej tabuli v obci Galovany na www.galovany.sk dňa 16.11.2020 na pripomienkovanie v zákonom stanovenej lehote.

Obecné zastupiteľstvo obce Galovany sa uznieslo na tomto Dodatku č. 2/2020 k VZN č. 1/2016 dňa 02.12.2020 uznesením č. 25./2020.

Tento Dodatok bol vyhlásený dňa

Tento Dodatok nadobúda účinnosť dňa 1.1.2021

**Miroslav Kubáň**

**starosta obce**

**Dôvodová správa k dodatku č. 2/2020**

Predmetom úpravy tohto Dodatku je upraviť nakladanie s biologicky rozložiteľným kuchynským odpadom a spôsob nakladania s jedlými olejmi a tukmi z domácností na území obce Galovany pre jej obyvateľov.

Podľa zákona č. 460/2019 Z.z., ktorým sa mení a dopĺňa zákon č. 79/2015 Z.z. o odpadoch v znení neskorších predpisov sa pre obce od 1. januára 2021 zavádza povinnosť zaviesť a zabezpečovať vykonávanie triedeného zberu komunálneho odpadu pre biologicky rozložiteľný kuchynský odpad („BRKO“)- §81 ods. 21 zákona č. 79/2015 o odpadoch

Obec Galovany posúdilo súčasný stav triedenia odpadu na území obce. Pri zavedení triedenia BRKO chceme dosiahnuť vysokú zapojenosť a participáciu obyvateľov obce a domácnosti do triedenia BRKO. Podľa zákona č. 460/2019 Z.z., ktorým sa mení a dopĺňa zákon č. 79/2015 Z.z. o odpadoch v znení neskorších predpisov sa pre obce od 1. januára 2021 zavádza povinnosť zaviesť a zabezpečovať vykonávanie triedeného zberu komunálneho odpadu pre biologicky rozložiteľný kuchynský odpad („BRKO“)- §81 ods. 21 zákona č. 79/2015 o odpadoch

V  roku 2019 obec do domácností rozdala kompostéry na biologicky rozložiteľný odpad, kde sa kompostoval odpad zo záhrad. Obec v tom čase nezavádzala a nezabezpečovala vykonávanie triedeného odpadu biologicky rozložiteľného kuchynského odpadu na svojom území pre obyvateľov obce, podľa § 81 ods. 21 písm. b) zákona č. 79/2015 Z.z. o odpadoch, pretože 50 % obyvateľov obce kompostuje vlastný biologicky rozložiteľný odpad – kuchynský odpad na svojich domácich kompostoviskách.

Obec na základe zákona č. 460/2019 Z.Z, ktorým sa mení a dopĺňa zákon č. 79/2015 Z.z o odpadoch v znení neskorších predpisov navrhuje zaviesť na území obce od 1.1.2021 zber BRKO tak, že okrem toho že obyvatelia budú kompostovať svoj vlastný biologicky rozložiteľný odpad - kuchynský odpad na svojich domácich kompostoviskách, môžu doniesť BRKO aj do – nádoby na zhodnocovanie odpadov, ktorá bude umiestnená pred obchodom s potravinami.

Zbierať sa bude do vedierka – kuchynský odpad sa uloží priamo pri jeho vzniku do vedierka a to sa vynesie podľa potreby priamo do zbernej nádoby s označením BIOLOGICKY ROZLOŽITEĹNÝ ODPAD umiestnenej pred obchodom s potravinami . Odpad bude prevezený po jeho naplnení na zhodnotenie spoločnosťou OZO Liptovský Mikuláš a upravený odpad sa využije ako surovina do bioplynovej stanice v PD Ludrová.

Odvoz nádob sa bude vykonávať 1 x za mesiac

V Galovanoch dňa 16.11.2020